# Σχετικά με τον *Aged Care Act 2024 [Νόμο περί Φροντίδας Ηλικιωμένων του 2024]*

**Aboutthe *Aged Care Act 2024***

Ο νέος Aged Care Act [Νόμος περί Φροντίδας Ηλικιωμένων] θα ξεκινήσει από την 1η Ιουλίου 2025. Θα είναι ο βασικός νόμος που θα ορίζει τον τρόπο λειτουργίας του συστήματος φροντίδας ηλικιωμένων. Το παρόν δελτίο πληροφοριών συνοψίζει το κάθε κεφάλαιο του Νόμου και εξηγεί τι κάνει η Αυστραλιανή Κυβέρνηση για να υποστηρίξει τις αλλαγές τώρα και στο μέλλον.

## Πώς προέκυψε ο νέος Νόμος

H [Royal Commission into Aged Care Quality and Safety](https://www.royalcommission.gov.au/aged-care) [Βασιλική Επιτροπή για την Ποιότητα και την Ασφάλεια Φροντίδας Ηλικιωμένων] (Royal Commission) εξέδωσε την τελική της έκθεση τον Μάρτιο του 2021. Περιέγραφε τους τρόπους βελτίωσης του συστήματος φροντίδας ηλικιωμένων. H υπ' αριθμόν ένα σύσταση της Royal Commission προς την Αυστραλιανή Κυβέρνηση ήταν να σχεδιάσει έναν νέο, βάσει δικαιωμάτων Aged Care Act [Νόμο για τη Φροντίδα Ηλικιωμένων].

Ζητήσαμε από όλους να εκφράσουν τη γνώμη τους για τις αλλαγές που θα έπρεπε να γίνουν στον νόμο για τη φροντίδα ηλικιωμένων, και το Νομοσχέδιο για τη Φροντίδα Ηλικιωμένων εισήχθη τον Σεπτέμβριο του 2024. Υπερψηφίστηκε από το Αυστραλιανό Κοινοβούλιο (τη Βουλή) τον Νοέμβριο του 2024 και πήρε έγκριση ως νέος νόμος στις 2 Δεκεμβρίου 2024. Ο νέος Aged Care Act [Νόμος περί Φροντίδας Ηλικιωμένων] θα ξεκινήσει από την 1η Ιουλίου 2025.

Η Βουλή υπερψήφισε επίσης το Νομοσχέδιο 2024 περί Φροντίδας Ηλικιωμένων (Συνακόλουθες και Μεταβατικές Διατάξεις) τον Νοέμβριο του 2024. Αυτή η νομοθετική πράξη υποστηρίζει τη μετάβαση στον νέο Aged Care Act [Νόμο περί Φροντίδας Ηλικιωμένων].

## Επισκόπηση του νέου Νόμου

Ο νέος Νόμος ανταποκρίνεται σε 58 συστάσεις της Βασιλικής Επιτροπής. Θεσπίζει, επίσης, διατάξεις για τα ακόλουθα:

* μία Statement of Rights [Δήλωση Δικαιωμάτων] για τους ηλικιωμένους
* ποιος μπορεί να αποκτήσει πρόσβαση σε υπηρεσίες φροντίδας ηλικιωμένων
* τη χρηματοδότηση των υπηρεσιών φροντίδας ηλικιωμένων υπό τον νέο Νόμο, που περιλαμβάνει ό,τι θα πληρώνει η κυβέρνηση και ό,τι μπορεί να ζητηθεί να πληρώνει o ηλικιωμένος
* το πρόγραμμα Support at Home [Βοήθεια στο Σπίτι]
* ενισχυμένα Aged Care Quality Standards [Πρότυπα Ποιότητας Φροντίδας Ηλικιωμένων] – αυτά εξηγούν τι σημαίνουν ποιοτικές και ασφαλείς υπηρεσίες φροντίδας ηλικιωμένων
* μεγαλύτερη ισχύ της ρυθμιστικής αρχής, της Aged Care Quality and Safety Commission [Επιτροπής Ποιότητας και Ασφάλειας Φροντίδας Ηλικιωμένων].

O νέος Νόμος στοχεύει να κάνει ισχυρότερο το σύστημα φροντίδας ηλικιωμένων της Αυστραλίας. Θα αφορά όλους όσους αποτελούν μέρος του συστήματος φροντίδας ηλικιωμένων. Ο Νόμος:

* θα αλλάξει τον τρόπο με τον οποίο οι πάροχοι υπηρεσιών φροντίδας ηλικιωμένων προσφέρουν υπηρεσίες στους ηλικιωμένους στο σπίτι τους, σε κοινοτικά περιβάλλοντα και σε οίκους ευγηρίας
* θα εισαγάγει νόμους για να διασφαλίσει την ασφάλεια στη φροντίδα ηλικιωμένων, καθώς και τον σεβασμό και την ποιότητα ζωής των ανθρώπων
* θα αντικαταστήσει τους νόμους για τη φροντίδα ηλικιωμένων που έχουμε τώρα.

Ο νέος Νόμος καλύπτει υπηρεσίες φροντίδας ηλικιωμένων που χρηματοδοτεί η κυβέρνηση. Εδώ περιλαμβάνονται προγράμματα τα οποία δεν κάλυπταν στο παρελθόν οι νόμοι για τη φροντίδα ηλικιωμένων. Για παράδειγμα, το πρόγραμμα National Aboriginal and Torres Strait Islander Flexible Aged Care (NATSIFAC) [Εθνικό Πρόγραμμα Ευέλικτης Φροντίδας Ηλικιωμένων για άτομα καταγωγής Aboriginal και Torres Strait Islander] και το Commonwealth Home Support Programme (CHSP) [Πρόγραμμα Βοήθειας στο Σπίτι της Κοινοπολιτείας].

Ο νέος Νόμος προβλέπει, επίσης, ένα νέο ρυθμιστικό μοντέλο για τη διαχείριση της φροντίδας ηλικιωμένων. Το μοντέλο αυτό στοχεύει στην υποστήριξη των καταχωρημένων παρόχων ώστε να προσφέρουν υψηλής ποιότητας φροντίδα ηλικιωμένων και να αναλαμβάνουν περισσότερο την ευθύνη των πράξεών τους.

### Κεφάλαιο 1 – Εισαγωγή

Το κεφάλαιο 1 εξηγεί τις ιδέες και τους όρους που χρησιμοποιούνται στον νέο Νόμο. Εξασφαλίζεται έτσι ότι όλοι χρησιμοποιούν τους όρους με τον ίδιο τρόπο και ότι οι ρόλοι και τα καθήκοντα είναι σαφή.

Το κεφάλαιο 1 περιλαμβάνει:

* τους αντικειμενικούς σκοπούς του νέου Νόμου – εδώ περιγράφεται ο στόχος που έχει ο νόμος
* τη Δήλωση Δικαιωμάτων – εδώ αναφέρονται τα δικαιώματα που έχουν οι ηλικιωμένοι στο σύστημα φροντίδας ηλικιωμένων
* τη Statement of Principles [Δήλωση Αρχών] – αυτή αποτελεί τον οδηγό συμπεριφοράς και λήψης αποφάσεων για εργαζόμενους και οργανισμούς σύμφωνα με τον καινούριο νόμο.

Εξηγεί, επίσης, τον ρόλο των προσώπων που υποστηρίζουν τους ηλικιωμένους στη λήψη αποφάσεων.

### Κεφάλαιο 2 – Είσοδος στο σύστημα φροντίδας ηλικιωμένων

Το κεφάλαιο 2 καλύπτει το ποιοι έχουν πρόσβαση σε χρηματοδοτούμενες υπηρεσίες φροντίδας ηλικιωμένων.

Περιλαμβάνει σε ποια ηλικία θα μπορεί κάποιος να αποκτήσει πρόσβαση στη φροντίδα ηλικιωμένων. Με τον τρόπο αυτό εξυπηρετείται ο σκοπός της κυβέρνησης που είναι να μην υπάρχουν νεότερης ηλικίας άτομα που διαβιούν σε οίκους ευγηρίας.

Το Κεφάλαιο καλύπτει τον τρόπο που κάποιος παίρνει έγκριση για να χρησιμοποιήσει υπηρεσίες φροντίδας ηλικιωμένων. Μία και μόνο οδός αξιολόγησης συγκεντρώνει τις διάφορες υπηρεσίες αξιολόγησης σε ένα σύστημα.

Το Kεφάλαιο 2 περιλαμβάνει, επίσης, τη διαδικασία για τα εξής:

* τον τρόπο με τον οποίο αξιολογούμε τις ανάγκες και αποφασίζουμε για τη χρηματοδότηση για φροντίδα σε οίκο ευγηρίας με τη χρήση της Australian National Aged Care Classification (AN-ACC) [Αυστραλιανής Εθνικής Ταξινόμησης για τη Φροντίδα Ηλικιωμένων]
* τον τρόπο με τον οποίο αξιολογούμε τις ανάγκες και αποφασίζουμε ποιες υπηρεσίες μπορεί κάποιος να χρησιμοποιήσει, και ποια θα είναι η χρηματοδότηση για το πρόγραμμα Support at Home [Βοήθεια στο Σπίτι]
* ποιος έχει προτεραιότητα πρόσβασης σε χρηματοδοτούμενες υπηρεσίες φροντίδας ηλικιωμένων
* τον τρόπο με τον οποίο κάποιος αποκτά πρόσβαση στο σύστημα φροντίδας ηλικιωμένων.

### Κεφάλαιο 3 – Καταχωρημένοι πάροχοι, εργαζόμενοι και διαχειριστές ψηφιακής πλατφόρμας

Οι πάροχοι πρέπει να καταχωρηθούν στην Επιτροπή Ποιότητας και Ασφάλειας Φροντίδας Ηλικιωμένων (Επιτροπή) προτού ξεκινήσουν να προσφέρουν υπηρεσίες φροντίδας ηλικιωμένων. Το κεφάλαιο 3 εξηγεί τον τρόπο με τον οποίο η Επιτροπή θα αξιολογεί τις αιτήσεις καταχώρησης. Η Επιτροπή θα δίνει επίσης έγκριση σε οίκους ευγηρίας στο πλαίσιο αυτής της διαδικασίας.

Στο κεφάλαιο 3 αναφέρονται οι κανονισμοί και οι υποχρεώσεις για:

* τους καταχωρημένους παρόχους, ακόμη κι αν χρησιμοποιούν εξωτερικούς συνεργάτες για κάποιες υπηρεσίες
* τους εργαζόμενους
* τα πρόσωπα σε θέσεις ευθύνης – άτομα σε ηγετικές θέσεις μέσα σε οργανισμούς παροχής φροντίδας ηλικιωμένων.

Η Επιτροπή θα είναι σε θέση να προβεί σε κανονιστική δράση στην περίπτωση που κάποιος πάροχος δεν πληροί τις προϋποθέσεις καταχώρησης. Αυτό μπορεί να περιλαμβάνει και σοβαρές αστικές κυρώσεις.

Στο κεφάλαιο 3 επίσης περιγράφονται τα νέα καθήκοντα των καταχωρημένων παρόχων και των υπευθύνων τους. Υπάρχουν, επίσης, νέα καθήκοντα για τους παρόχους ψηφιακής πλατφόρμας που φτιάχνουν ιστότοπους για τη φροντίδα ηλικιωμένων, εφαρμογές ή συστήματα που υποστηρίζουν την προσφορά υπηρεσιών φροντίδας ηλικιωμένων.

### Κεφάλαιο 4 – Χρεώσεις, πληρωμές και επιδοτήσεις

Το κεφάλαιο 4 εξηγεί πώς θα λειτουργεί η χρηματοδότηση για τις υπηρεσίες φροντίδας ηλικιωμένων. Περιλαμβάνει ό,τι θα πληρώνει η κυβέρνηση και ό,τι θα μπορούν οι καταχωρημένοι πάροχοι να ζητούν από τους ηλικιωμένους να πληρώνουν.

Στο κεφάλαιο 4 ορίζεται:

* πότε η κυβερνητική χρηματοδότηση θα βασίζεται σε επιδοτήσεις ή επιχορηγήσεις
* πότε η χρηματοδότηση θα δίνεται μέσω ειδικών προγραμμάτων φροντίδας ηλικιωμένων, όπως το CHSP ή το NATSIFAC.

Το κεφάλαιο 4 κάνει λόγο για τα επιδοτούμενα μέρη που βασίζονται στις ατομικές ανάγκες και εκείνα που βασίζονται στο προκαθορισμένο από τον πάροχο κόστος.

Ορίζει, επίσης, τι μπορεί να χρειαστεί να πληρώσει κάποιος για χρηματοδοτούμενες υπηρεσίες φροντίδας ηλικιωμένων και πώς οι πάροχοι πρέπει να διαχειρίζονται αυτές τις πληρωμές.

Το Κεφάλαιο περιγράφει πώς λειτουργεί η αξιολόγηση βάσει εισοδήματος τόσο για τη φροντίδα σε οίκους ευγηρίας όσο και για το πρόγραμμα Support at Home. Η αξιολόγηση βάσει εισοδήματος δεν ισχύει για τα ειδικά προγράμματα φροντίδας ηλικιωμένων.

Στο κεφάλαιο 4 υπάρχουν οι κανόνες για τον τρόπο με τον οποίο οι καταχωρημένοι πάροχοι μπορούν:

* να υπογράφουν συμφωνητικά διαμονής με τους ηλικιωμένους
* να χρεώνουν τη διαμονή
* να διαχειρίζονται επιστρέψιμες προκαταβολές διαμονής.

### Κεφάλαιο 5 – Διακυβέρνηση του συστήματος φροντίδας ηλικιωμένων

Το κεφάλαιο 5 εξηγεί ποιος θα διοικεί το σύστημα φροντίδας ηλικιωμένων και πώς. Αυτό ονομάζεται διακυβέρνηση.

Άνθρωποι σε διάφορες θέσεις θα διοικούν το σύστημα φροντίδας ηλικιωμένων:

* ο Γραμματέας του Υπουργείου Υγείας και Φροντίδας Ηλικιωμένων, που λέγεται System Governor [Διοικητής του Συστήματος] – διευθύνει τον τρόπο λειτουργίας του συστήματος φροντίδας ηλικιωμένων, και μέσα σ' αυτό και τη δίκαιη πρόσβαση στο σύστημα
* ο Inspector-General of Aged Care [Γενικός Επιθεωρητής Φροντίδας Ηλικιωμένων] – παρακολουθεί το σύστημα φροντίδας ηλικιωμένων και δίνει αναφορά στη Βουλή
* ο Aged Care Quality and Safety Commissioner [Επίτροπος Ποιότητας και Ασφάλειας Φροντίδας Ηλικιωμένων] (Commissioner) – διευθύνει την καταχώρηση των παρόχων και ρυθμίζει την ποιότητα και ασφάλεια της φροντίδας ηλικιωμένων και τα οικονομικά θέματα. Διασφαλίζει, επίσης, ότι οι πάροχοι φροντίδας ηλικιωμένων λειτουργούν με διαφάνεια και ακεραιότητα
* ο Complaints Commissioner [Επίτροπος Παραπόνων] – διαχειρίζεται τα παράπονα που γίνονται στην Επιτροπή
* η Aged Care Quality and Safety Advisory Council [Συμβουλευτική Επιτροπή για θέματα Ποιότητας και Ασφάλειας στη Φροντίδα Ηλικιωμένων] – επιβλέπει τη δουλειά της Επιτροπής.

### Κεφάλαιο 6 – Κανονιστικοί μηχανισμοί

Ο Επίτροπος, ο Επίτροπος για θέματα Παραπόνων/Καταγγελιών και ο Διοικητής του Συστήματος θα έχουν διάφορες εξουσίες για να διατελούν τα καθήκοντά τους. Το κεφάλαιο 6 εξηγεί τον τρόπο με τον οποίο μπορούν να χρησιμοποιήσουν αυτές τις εξουσίες. Εξηγεί, επίσης, πότε ο Επίτροπος μπορεί να επιτρέψει σε ένα εξουσιοδοτημένο πρόσωπο να εισέλθει σε έναν οίκο ευγηρίας χωρίς την συγκατάθεση του παρόχου ή κάποιο ένταλμα.

Στο κεφάλαιο 6 δίνονται οι εξουσίες για τη λήψη πληροφοριών και την έκδοση προειδοποιήσεων. Οι εξουσίες αυτές διασφαλίζουν ότι ο Επίτροπος, ο Επίτροπος για θέματα Παραπόνων/Καταγγελιών και ο Διοικητής του Συστήματος μπορούν να πάρουν τις πληροφορίες που χρειάζονται για να εκτελέσουν τα καθήκοντά τους.

Το Κεφάλαιο προβλέπει επίσης τη χρήση εντολών απαγόρευσης. Η εντολή απαγόρευσης είναι ένας τρόπος να σταματήσουν να προσφέρουν είδη υπηρεσιών φροντίδας ηλικιωμένων όσοι εργαζόμενοι και πάροχοι δεν πράττουν το σωστό.

### Κεφάλαιο 7 – Διαχείριση πληροφοριών

Το κεφάλαιο 7 περιλαμβάνει νέους κανόνες για τη διαχείριση πληροφοριών στο σύστημα φροντίδας ηλικιωμένων. Αυτό συμβάλλει στην προστασία των προσωπικών δεδομένων. Θα συμβάλει, επίσης, στη διασφάλιση της διαφάνειας των πληροφοριών σχετικά με τους καταχωρημένους παρόχους.

Το Κεφάλαιο περιλαμβάνει:

* ένα επικαιροποιημένο πλαίσιο για τη διαχείριση πληροφοριών
* έναν νέο ορισμό των προστατευόμενων δεδομένων
* ποιος και πότε μπορεί να συλλέγει, να χρησιμοποιεί και να γνωστοποιεί δεδομένα.

Το κεφάλαιο 7 προβλέπει, επίσης, μεγαλύτερη προστασία των πληροφοριοδοτών – των ανθρώπων, δηλαδή, που αναφέρουν προβλήματα. Αυτό γίνεται για να εξασφαλιστεί ότι οι ηλικιωμένοι, οι συγγενείς και οι φροντιστές τους, καθώς και οι εργαζόμενοι, μπορούν να αναφέρουν στοιχεία χωρίς να φοβούνται ότι θα τιμωρηθούν ή ότι θα έχουν άδικη μεταχείριση.

Μπορεί κάποιος να κάνει αναφορά αν γνωρίζει ή νομίζει ότι κάποιος άλλος δεν έχει τηρήσει τον νόμο.

### Κεφάλαιο 8 – Διάφορα θέματα

Το κεφάλαιο 8 καλύπτει άλλα θέματα, τα οποία θα υποστηρίξουν το σύστημα φροντίδας ηλικιωμένων. Περιλαμβάνει τα εξής:

* πώς και πότε μπορούν άλλα πρόσωπα να ενεργήσουν εκ μέρους του Διοικητή του Συστήματος, του Επιτρόπου και του Επιτρόπου για θέματα Παραπόνων/Καταγγελιών
* πότε ο Διοικητής του Συστήματος και ο Επίτροπος μπορούν να εγκρίνουν έντυπα, να κάνουν χρεώσεις και να χρησιμοποιήσουν προγράμματα υπολογιστών για να πάρουν συγκεκριμένες αποφάσεις
* ότι ο Υπουργός για θέματα Φροντίδας Ηλικιωμένων μπορεί να θεσπίζει κανόνες.

Στο Κεφάλαιο αυτό προβλέπεται η δυνατότητα να ζητήσει κάποιος αναθεώρηση συγκεκριμένων αποφάσεων που έχουν ληφθεί από τον Επίτροπο, τον Επίτροπο για θέματα Παραπόνων/Καταγγελιών, τον Διοικητή του Συστήματος και από την Ανεξάρτητη Αρχή Κοστολόγησης στην Υγεία και Φροντίδα Ηλικιωμένων.

Εξηγεί, επίσης, ότι ο Διοικητής του Συστήματος θα συντάσσει έκθεση σχετικά με το έργο τους και θα επιθεωρεί τις επιστρέψιμες προκαταβολές διαμονής κάθε χρόνο.

## Η υποστήριξη για τον νέο Νόμο και η ακόλουθη διαδικασία

### Aged Care (Consequential and Transitional Provisions) Act 2024 [Νόμος του 2024 περί Φροντίδας Ηλικιωμένων (Συνακόλουθες και Μεταβατικές Διατάξεις)]

Ο *Νόμος του 2024 περί Φροντίδας Ηλικιωμένων (Συνακόλουθες και Μεταβατικές Διατάξεις)* θεσπίστηκε στις 10 Δεκεμβρίου. Είναι μια νομοθεσία που επιτρέπει την έναρξη της ισχύος του νέου Νόμου περί Φροντίδας Ηλικιωμένων και υποστηρίζει τη μετάβαση προς τον νέο Νόμο.

Οι 4 βασικοί στόχοι της είναι:

* να καταστήσει τον νέο Νόμο περί Φροντίδας Ηλικιωμένων τη βασική δέσμη νόμων που διέπουν τη φροντίδα ηλικιωμένων καταργώντας τους νόμους που έχουμε τώρα – συμπεριλαμβανομένου του *Aged Care Act 1997 [Νόμου του 1997 περί Φροντίδας Ηλικιωμένων]* , του *Aged Care Quality and Safety Commission Act 2018 [Νόμου του 1998 περί της Επιτροπής Ποιότητας και Ασφάλειας Φροντίδας Ηλικιωμένων]*  και του *Aged Care (Transitional Provisions) Act 1997 [Νόμου του 1997 περί Φροντίδας Ηλικιωμένων (Μεταβατικές Διατάξεις)]*
* να διασφαλίσει ότι οι πληροφορίες σχετικά με τη νομοθεσία για τη φροντίδα ηλικιωμένων αναφέρονται στον *Νόμο του 2024 περί Φροντίδας Ηλικιωμένων* αντί για τους παλιούς νόμους
* να εξηγήσει τον τρόπο με τον οποίο θα οι τρέχοντες νόμοι θα τροποποιηθούν ώστε να καταστούν ο νέος Νόμος από την 1η Ιουλίου 2025
* να αλλάξει τους νόμους σχετικά με την ελεύθερη διακίνηση πληροφοριών, τον *National Disability Insurance Act 2013 [Νόμο του 2013 περί Εθνικής Ασφάλισης ατόμων με Αναπηρία]* και τον *Crimes Act 1958 [Ποινικό Νόμο του 1958]* ώστε να ανταποκρίνονται στις συστάσεις 77 και 88 της Βασιλικής Επιτροπής.

Θα διασφαλίσει ότι οι ηλικιωμένοι θα συνεχίσουν να δέχονται ασφαλή και ποιοτική φροντίδα κατά την περίοδο μετάβασης προς τον νέο νόμο. Επιτρέπει, επίσης, στους εγκεκριμένους παρόχους να γίνουν καταχωρημένοι πάροχοι, σύμφωνα με το νέο σύστημα.

### Ανατροφοδότηση σχετικά με τους Κανονισμούς

Ο νέος Νόμος θα υποστηριχθεί από ένα σύνολο Κανονισμών. Οι Κανονισμοί εξηγούν τον τρόπο με τον οποίο θα τεθεί σε εφαρμογή ο νέος Νόμος. Μπορούμε να επανεξετάσουμε και να αλλάξουμε αυτά τα στοιχεία εν καιρώ, αν χρειαστεί. Για παράδειγμα, αν προκύψουν ζητήματα ή αν υπάρχουν αλλαγές στις βέλτιστες πρακτικές.

Οι περισσότεροι από τους Κανονισμούς υπάρχουν ήδη και θα ενσωματωθούν στον νέο Νόμο. Θα υπάρξουν, όμως, και κάποιοι νέοι Κανονισμοί. Για παράδειγμα, Κανονισμοί που εξηγούν πώς θα λειτουργεί η χρηματοδότηση για το πρόγραμμα Support at Home [Βοήθεια στο Σπίτι].

Θα θέλαμε να πάρουμε ανατροφοδότηση που θα μας βοηθήσει:

* να βελτιώσουμε τους Κανονισμούς βάσει των όσων μας λέει η κοινότητα
* να διασφαλίσουμε ότι οι Κανονισμοί περιλαμβάνουν την ανατροφοδότηση που πήραμε σε προηγούμενη διαβούλευση
* να εντοπίσουμε τι χρειάζονται οι πάροχοι ώστε να προετοιμαστούν για τον νέο Νόμο.

Η διαβούλευση είναι επίσης ένας τρόπος να καταλάβουν όλοι τον τρόπο με τον οποίο οι Κανονισμοί επιδρούν στους ηλικιωμένους και την φροντίδα τους.

Βρείτε περισσότερες πληροφορίες σχετικά με τη διαβούλευση για τους Κανονισμούς στο

[www.health.gov.au/our-work/aged-care-act/consultation](http://www.health.gov.au/our-work/aged-care-act/consultation).

### Βοήθεια ώστε να προετοιμαστούν οι ενδιαφερόμενοι για τον νέο Νόμο

Θα βοηθήσουμε τους ηλικιωμένους, τους συγγενείς και τους φροντιστές τους, καθώς και τον κλάδο υπηρεσιών φροντίδας ηλικιωμένων, να προετοιμαστούν για τον νέο Νόμο.

Θα διασφαλίσουμε ότι οι άνθρωποι που επηρεάζονται από τις αλλαγές κατανοούν:

* τι σημαίνουν για αυτούς, τι αλλάζει και τι μένει το ίδιο
* τι χρειάζεται να κάνουν για να προετοιμαστούν και πότε πρέπει να κάνουν τις αλλαγές
* τι πληροφορίες και οδηγίες θα δώσουμε, καθώς και πότε και πώς να τις χρησιμοποιήσουν.

Συγκροτήσαμε την Ομάδα Δράσης για τη Μεταβατική Περίοδο στη Φροντίδα Ηλικιωμένων για να βοηθήσουμε τον κλάδο της φροντίδας ηλικιωμένων να προσαρμοστεί στον νέο Νόμο. Η Ομάδα Δράσης θα συνεργαστεί με τους ανθρώπους του κλάδου για να εντοπίσει και να λύσει ζητήματα και για να ενημερώσει αναλόγως την κυβέρνηση.

Οι άνθρωποι της Ομάδας Δράσης είναι ειδικοί και διαθέτουν εύρος εμπειρίας στη φροντίδα ηλικιωμένων. Μεταξύ αυτών είναι άνθρωποι με εμπειρία στον κανονιστικό τομέα, στην προσφορά υπηρεσιών, στην εκπαίδευση και κατάρτιση, στα δεδομένα και την ψηφιακή τεχνολογία, στους ηλικιωμένους, στους ανθρώπους καταγωγής Πρώτων Εθνών, στο εργατικό δυναμικό της φροντίδας ηλικιωμένων, στην κλινική φροντίδα και στην πρωτοβάθμια περίθαλψη.

Η Ομάδα Δράσης θα επιβλέπει, επίσης, και θα κατευθύνει τις αλλαγές για να διασφαλίσει ότι εκτελούνται σωστά.

Βρείτε περισσότερες πληροφορίες για την Ομάδα Δράσης για τη Μεταβατική Περίοδο στη Φροντίδα Ηλικιωμένων στο <https://www.health.gov.au/committees-and-groups/aged-care-transition-taskforce>.